बिजली बिल माफ करानेे किसानों ने 2 घंटे घेरा कंपनी का कार्यालय
बिजली बिल पहुंचा नहीं, काट रहे कनेक्शन
ग्रामीण क्षेत्र में सिंगल बत्ती कनेक्शनधारियों सहित गरीबों को बिजली कंपनी ने हजारों रुपए का बिल थमा दिया है। जिससे कनेक्शनधारियों में आक्रोश है। बुधवार को ग्रामीणों ने किसान संघर्ष समिति के नेतृत्व में विद्युत वितरण कंपनी के दुनावा कार्यालय का 2 घंटे तक घेराव कर प्रदर्शन किया। अधिकारियों के बिजली बिल की जांच कर बिल की राशि कम करने के आश्वासन पर किसानों का गुस्सा शांत हुआ। घाट पिपरिया, मुसाखापा, लाखापुर, दुनावा, दुनई सहित अन्य गांवों के सिंगल बत्ती कनेक्शन, बीपीएल कार्डधारी और पेंशनधारियों को घरों का बिजली बिल 7 से 8 हजार रुपए तक का दिया था। ग्रामीणों ने पूर्व विधायक डॉ. सुनीलम को शिकायत की थी। डॉ. सुनीलम ने बिजली बिल माफ नहीं करने पर कंपनी के कार्यालय का घेराव करने की चेतावनी दी थी। इसके बाद भी कंपनी के अधिकारियों ने कोई ध्यान नहीं दिया। बुधवार को डॉ. सुनीलम के साथ सैकड़ों ग्रामीण कंपनी के दुनावा स्थित कार्यालय में रैली के रूप में पहुंचे। जहां पर किसानों ने कार्यालय का घेराव करते हुए बिजली बिल माफ करने की मांग की। इसके बाद विद्युत वितरण कंपनी के कार्यपालन यंत्री एलडी त्रिपाठी पहुंचे। ग्रामीणों ने कार्यपालन यंत्री को समस्या बताई। कार्यपालन यंत्री ने समस्या का समाधान करने का आश्वासन दिया। इसके बाद ग्रामीणों ने प्रदर्शन समाप्त किया।
निश्चित की जाए बिजली बिल की राशि
ग्रामीणों ने कहा सिंगल बत्ती, बीपीएल कार्डधारियों, पेंशनधारियों और विकलांगों के नाम पर आ रहे बिजली बिल की राशि हर महीने 140 रुपए निर्धारित की जाना चाहिए। जिन किसानों के बिल दो हजार रुपए से अधिक के आए है उनके बिल 500 रुपए तक किए जाना चाहिए। ऐसा नहीं होने पर ग्रामीणों ने आंदोलन की चेतावनी दी।
टारगेट पूरा करना जरूरी
कंपनी के टारगेट पूरा करना जरूरी है। कनेक्शन काटने के पहले एनाउंसमेंट किया था। लोगों ने बिजली बिल जमा नहीं किया। बिजली कनेक्शन काटे हैं। पूरी राशि जमा नहीं करने वाले लोगों को पार्ट पेमेंट की सुविधा है। मार्च तक वसूली करनी है। हर महीने का अलग टारगेट है। करन सिंह दोहरे, एई टाउन सारनी
खेत से आठ मोटरपंप जब्त
खेतों में अवैध रूप से चल रहे 8 मोटरपंप को कंपनी की फ्लाइंग स्क्वायड ने जब्त किए। कंपनी ने सारनी और आसपास के गांवों में कार्रवाई की है। रबी सीजन में कंपनी ने 200 अस्थाई बिजली कनेक्शन दिए हैं। 25 स्थाई कनेक्शन लगे हैं। अवैध कनेक्शनों के कारण ट्रांसफार्मरों पर लोड रहता है। इसलिए कार्रवाई की जा रही है।
10 बड़े बकायादारों को बैतूल से नोटिस
10 बड़े बकायदारों को बैतूल से नोटिस मिले हैं। वे बकायादार हैं जिन पर 30 हजार रुपए से ज्यादा बकाया है। अधिकारियों ने बताया वसूली के लिए टीमें बनाई हैं। डिस्कनेक्शन के लिए एक टीम अलग से बनाई है। शेष को एनाउंसमेंट से जानकारी देकर कनेक्शन काटे जा रहे हैं। एई करन सिंह दोहरे ने बताया बकायादारों से पूरी-पूरी राशि वसूल करनी है।
500 रुपए से अधिक जमा नहीं कर सकते
प्रदर्शन कर रहे अनिल सोनी, देवाजी बुआड़े, परसराम डोंगरे, मुन्नू, बेबी बाई, संतोष बारस्कर, प्रेमचंद, रघुनाथ दरवाई ने कहा हजारों रुपए का बिजली बिल जमा करना बस की बात नहीं है। इस महीने वह 500 रुपए की राशि जमा कर सकते हैं। शेष राशि माफ की जाना चाहिए। उन्होंने कहा हर महीने औसतन बिजली बिल 300 रुपए से अधिक का आता है। सिंगल बत्ती और गरीबी रेखा के नीचे जीवन यापन करने वालों का बिजली बिल 150 रुपए से अधिक नहीं आना चाहिए। यदि ऐसा नहीं हो सकता है तो सभी के बिजली कनेक्शन काट दिए जाए।
मुलताई। बिजली बिल माफ करने की मांग को लेकर ग्रामीणों ने दुनावा कार्यालय का किया घेराव।
hin_Deva hin_Deva hin_Deva hin_Deva hin_Deva hne_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva